- Det er et spørgsmål om at skaffe hænder nok i den korte periode, hvor bjørneklo kan bekæmpes effektivt, siger skov- og landskabsingeniør Lars Delfs Mortensen fra Aalborg Kommune til P4 Nordjylland. Kommunen bruger årligt 100.000 kroner alene til bekæmpelse af bjørneklo, men pengene forslår langt fra. Der er ikke udsigt til en større bevilling, og derfor håber Lars Delfs Mortensen nu på hjælp fra frivillige. Roundup er det eneste effektive giftmiddel mod bjørneklo. Men giften er forbudt i den sprøjtefri Aalborg Kommune. Senest har man derfor forsøgt med det hvidløgsholdige ukrudtsmiddel, Vegano, på et større område i Østerådalen. Det virker, men er for besværligt, vurderer Lars Delfs Mortensen.
Kampen mod giftige plante bjørneklo er håbløs. Alle forsøg i nordjyske kommuner på at bremse plantens udbredelse er hidtil slået fejl, og næste udvej er at udkommandere almindelige borgere med knive og spader.